Вавилин, Михаил Дмитриевич

Вавилин Михаил Дмитриевич — перем коми поэт. 

Сія чужис 1921 вося январ 22 лунӧ Кӧчладор районісь Кокушка деревняын. 1939 во коста помаліс Кудымкарись педагогӧ велӧтан керку да уджаліс велӧтісьӧн аслас чужан районын. 1941 восянь 1946 воӧдз кесъяліс армияын, вӧлі Айму дор ыджыт косьын. Повтӧмыс понда пасйӧм кык орденӧн да квать медальӧн.

1955 во коста помаліс А. М. Горький нима Литература институт. Уджаліс округись газетын, веськӧтліс небӧг лэдзанӧн, вӧлі округись асладор музейын наука уджалісьӧн. Сійӧ босьтісӧ СССР-ись гижиссез йитӧтӧ. Куліс 1992 во.

М. Д. Вавилин — лирик. Гижны да печатайтчыны пондіс 1937 восянь. Олан сьӧрна лэдзис 530-ся унажык кывбур, кынымкӧ висьток учӧт челядьлӧ да литература пасйӧттэз. Быдӧссӧ петіс кывбуррезӧн 13 небӧг, ныись ӧкмыс — ас кыв вылын:

 1948: Стиххез
 1953: Вӧр Песня
 1955: Гожум
 1965: Миян Челядьлӧ
 1965: Лирика
 1971: Удж да Песня
 1975: Олан Туй Вылын
 1980: Югыт Шоррез
 1986: Вӧрын Туёк

Категория:Перем Коми лыддьӧтан
Категория:Персоналияэз анбурӧт